**Συγγραφή Υποχρεώσεων**

**ΑΡΘΡΟ 1ο**

**Αντικείμενο της Προμήθειας**

Αντικείμενο της σύμβασης είναι η ανάδειξη αναδόχου για την προμήθεια που αφορά την μακροχρόνια μίσθωση μηχανολογικού εξοπλισμού ανακύκλωσης για τη λειτουργία του ΚΔΑΥ της «ΔΙ.Α.ΝΟ.Χ. Α.Ε.» με τίτλο:

1.«Μίσθωση ανυψωτικού μηχανήματος κάδων»  **Κωδικός CPV:** **42416210-0** 2.«Μίσθωση εξοπλισμού ανακύκλωσης (πρέσα)» **Κωδικός CPV:** **42914000-6**

χρονικής διάρκειας τριών (3) ετών.

**ΑΡΘΡΟ 2ο**

**Διατάξεις που ισχύουν**

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως

* του ν. 4700/2020 (Α’ 127) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις,»
* του ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
* του ν. 4314/2014 (Α' 265), “*Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α' 297) και άλλες διατάξεις*” και του ν. 3614/2007 (Α' 267) «*Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 -2013*»,
* του ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
* του ν. 4250/2014 (Α' 74) «*Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις*» και ειδικότερα τις διατάξεις του άρθρου 1,
* της παρ. Ζ του Ν. 4152/2013 (Α' 107) «*Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές*»,
* του άρθρου 26 του ν.4024/2011 (Α 226) «*Συγκρότηση συλλογικών οργάνων της διοίκησης και ορισμός των μελών τους με κλήρωση*»,[[1]](#footnote-1)
* του ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
* του ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
* του ν. 3548/2007 (Α’ 68) «*Καταχώριση δημοσιεύσεων των φορέων του Δημοσίου στο νομαρχιακό και τοπικό Τύπο και άλλες διατάξεις*»,
* του ν. 3310/2005 (Α' 30) “*Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων*” για τη διασταύρωση των στοιχείων του αναδόχου με τα στοιχεία του Ε.Σ.Ρ., του π.δ/τος 82/1996 (Α' 66) «*Ονομαστικοποίηση μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα*»[[2]](#footnote-2), της κοινής απόφασης των Υπουργών Ανάπτυξης και Επικρατείας με αρ. 20977/2007 (Β’ 1673) σχετικά με τα ‘*’Δικαιολογητικά για την τήρηση των μητρώων του ν.3310/2005, όπως τροποποιήθηκε με το ν.3414/2005*’’, καθώς και της απόφασης του Υφυπουργού Οικονομίας και Οικονομικών με αριθμ.1108437/2565/ΔΟΣ/2005 (Β΄ 1590) “*Καθορισμός χωρών στις οποίες λειτουργούν εξωχώριες εταιρίες”*
* του ν. 2859/2000 (Α’ 248) «*Κύρωση Κώδικα Φόρου Προστιθέμενης Αξίας*»,
* του ν.2690/1999 (Α' 45) “*Κύρωση του Κώδικα Διοικητικής Διαδικασίας και άλλες διατάξεις*” και ιδίως των άρθρων 7 και 13 έως 15,
* του ν. 2121/1993 (Α' 25) **“*Πνευματική Ιδιοκτησία, Συγγενικά Δικαιώματα και Πολιτιστικά Θέματα*”,**
* του π.δ 28/2015 (Α' 34) “*Κωδικοποίηση διατάξεων για την πρόσβαση σε δημόσια έγγραφα και στοιχεία*”,
* του π.δ. 80/2016 (Α΄145) “Ανάληψη υποχρεώσεων από τους Διατάκτες”
* της με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
* της με αρ. 56902/215 (Β' 1924/2.6.2017) Απόφασης του Υπουργού Οικονομίας και Ανάπτυξης «*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)»*,
* των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα στα συμβατικά τεύχη της παρούσας, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω.
* της Οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου σχετικά με τα μηχανήματα της 17ης Μαιου 2006 και την τροποποίηση της οδηγίας 95/16/ΕΚ, όπως αυτή εναρμονίστηκε στο ελληνικό δίκαιο (ΠΔ 57/2010, ΦΕΚ 97/Α’/25.06.2010).
* του «Κανονισμού Ελέγχων Ανυψωτικών Μηχανημάτων» (ΚΥΑ υπ.αρ. Οικ 15085/593/25.8.2003, ΦΕΚ 1186/Β/2003).

**ΑΡΘΡΟ 3ο**

**Συμβατικά Τεύχη**

Τα συμβατικά τεύχη κατά σειρά ισχύος είναι:

1. Η περίληψη της παρούσας Διακήρυξης ως έχει δημοσιευθεί στην εφημερίδα ….
2. Η παρούσα αναλυτική διακήρυξη (ΑΔΑΜ
3. Το Τυποποιημένο Έντυπο Υπεύθυνης Δήλωσης [ΤΕΥΔ][[3]](#footnote-3)
4. Η από 13/10/2020 Τεχνική Έκθεση της Δ/νσης Καθαριότητας και Ανακύκλωσης του Δήμου Χίου
5. Η παρούσα Γενική Συγγραφή υποχρεώσεων

**ΑΡΘΡΟ 4ο**

**Τρόπος εκτέλεσης της Παροχής Υπηρεσίας**

Η εκτέλεση της Προμήθειας θα πραγματοποιηθεί με συνοπτικό διαγωνισμό κατά τις διατάξεις του Ν. 4412/16.

**ΑΡΘΡΟ 5ο**

**Εγγυήσεις**

Ο ανάδοχος στον οποίο θα γίνει η κατακύρωση του διαγωνισμού υποχρεούται να καταθέσει κατά την υπογραφή της σύμβασης εγγύηση καλής εκτέλεσης, για ποσό ίσο με το 5% του συμβατικού ποσού.

Εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

**ΑΡΘΡΟ 6ο**

**Σύμβαση**

Ο ανάδοχος της Προμήθειας, μετά την κατά νόμο ανάθεση αυτής, υποχρεούται να, να υπογράψει τη σύμβαση μέσα σε διάστημα όχι μεγαλύτερο των πέντε ημερολογιακών (5) ημερών .

**ΑΡΘΡΟ 7ο**

**Προθεσμίες**

Ο ανάδοχος υποχρεούται να παραδώσει τον εξοπλισμό με δαπάνες του στις εγκαταστάσεις του ΚΔΑΥ της αναθέτουσας αρχής εντός προθεσμίας **ενός (1)** μήνα από την υπογραφή της σύμβασης και σύμφωνα με τους όρους της Διακήρυξης αναπόσπαστο τμήμα της οποίας είναι η από 13.10.2020 Μελέτη Τεχνικών Προδιαγραφών.

**ΑΡΘΡΟ 8ο**

**Έκπτωση του αναδόχου**

Εφόσον υπάρξει αδικαιολόγητη υπέρβαση της συμβατικής προθεσμίας εκτέλεσης της Προμήθειας ή ο ανάδοχος δεν συμμορφώνεται προς τις κάθε είδους υποχρεώσεις του, μπορεί να κηρυχθεί έκπτωτος, σύμφωνα με τις διατάξεις του Ν. 4412/16.

**ΑΡΘΡΟ 9ο**

**Ενημέρωση του αναδόχου**

Ο Ανάδοχος στα πλαίσια της σύμβασης που θα υπογραφεί θεωρείται ότι έχει εξετάσει τις καθορισμένες απαιτήσεις και τους παρόντες όρους. Δεν θα επιτραπεί οποιαδήποτε αξίωση από τον Ανάδοχο για πρόσθετη πληρωμή ή χρονική παράταση που θα οφείλονται σε παρερμηνεία οποιουδήποτε θέματος αναφερόμενου στις καθορισμένες απαιτήσεις ή τους όρους.

**ΑΡΘΡΟ 10ο**

**Τρόπος πληρωμής του αναδόχου**

Εξόφληση του μισθώματος με βάση την οικονομική προσφορά του και τον αντίστοιχο Φ.Π.Α. , σύμφωνα με την Απόφαση Κατακύρωσης

**ΑΡΘΡΟ 11ο**

**Φόροι, τέλη, κρατήσεις**

Ο ανάδοχος υπόκειται σε όλους τους φόρους τέλη και κρατήσεις, βάσει των κειμένων διατάξεων.

**ΑΡΘΡΟ 12ο**

**Παραλαβή της Προμήθειας**

Η παραλαβή της Προμήθειας θα γίνει στις εγκαταστάσεις του ΚΔΑΥ της ΔΙ.Α.ΝΟ.Χ. Α.Ε. παρουσία του αναδόχου από επιτροπή παραλαβής που συστήνεται σύμφωνα με τις κείμενες διατάξεις. Εάν κατά την παραλαβή διαπιστωθεί απόκλιση από τις προδιαγραφές της μελέτης, η επιτροπή παραλαβής μπορεί να προτείνει ή την απόρριψη του προς παραλαβή εξοπλισμού ή την αποκατάσταση των κατασκευαστικών ή λειτουργικών ανωμαλιών αυτού ή την αντικατάσταση αυτού.

 Εφόσον ο ανάδοχος δεν συμμορφωθεί με τις ως άνω προτάσεις της Επιτροπής, εντός της από της ίδιας οριζόμενης προθεσμίας, η αναθέτουσα αρχή δικαιούται να προβεί στην τακτοποίηση αυτών, σε βάρος και για λογαριασμό του αναδόχου και κατά τον προσφερότερο με τις ανάγκες και τα συμφέροντα αυτού τρόπο.

**ΑΡΘΡΟ 13ο**

**Λοιπές Υποχρεώσεις**

Ο εξοπλισμός θα πρέπει να παραδοθεί στις εγκαταστάσεις του ΚΔΑΥ ασφαλισμένος με δαπάνες του αναδόχου και προς όφελος και της αναθέτουσας αρχής ως προς ζημιές που μπορεί να προκληθούν στον εξοπλισμό, στις εγκαταστάσεις της αναθέτουσας αρχής ή τρίτων, βλάβης της υγείας των χειριστών ή και τρίτων, από κίνδυνο κλοπής, πυρός, καταστροφής κοκ,

Κατά την περίοδο της εγγυημένης λειτουργίας, ο ανάδοχος ευθύνεται για την καλή λειτουργία του αντικειμένου της προμήθειας Επίσης, οφείλει κατά το χρόνο της εγγυημένης λειτουργίας να προβαίνει στην προβλεπόμενη συντήρηση και να αποκαταστήσει οποιαδήποτε βλάβη με τρόπο και σε χρόνο που περιγράφεται στις τεχνικές προδιαγραφές της από 13/10/2020 Μελέτης και στα λοιπά τεύχη της σύμβασης.

Τα έξοδα μεταφοράς και εγκατάστασης του εξοπλισμού βαρύνουν τον ανάδοχο

.**ΑΡΘΡΟ 14ο**

**Επίλυση διαφορών**

Οι διαφορές που θα εμφανιστούν κατά την εφαρμογή της σύμβασης επιλύονται από το Δ.Σ. της ΔΙ.Α.ΝΟ.Χ. Α.Ε. και τα αρμόδια Δικαστήρια της Χίου σύμφωνα με τις ισχύουσες διατάξεις.

Ο Πρόεδρος της ΔΙ.Α.ΝΟ.Χ. Α.Ε.

Γιαννίρης Φώτιος

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)